આટલું ઓછું હોય તેમ, ચુંબન પછી અમુક છોકરીઓને ચક્કર આવી જાય. ભારતમાં જો કોઈ સ્ત્રી એમ કહે કે ચુંબન કરવાથી મને ચક્કર આવે છે, તો એની વાત હસી કાઢવી નહિ. ગુટખા અને તમાકુ ચાવવાના શોખીન ઘણાં પુરુષોએ એટલે જ ચુંબન માટે ક્યાં તો જબરજસ્તી કરવી પડે છે ક્યાં તો ચુંબન વગર ચલાવવું પડે છે. કામસૂત્રના દેશ ભારતમાં દાંત સાફ રાખવાએ પણ ચુંબનની જેમ પ્રાથમિકતામાં નથી આવતું. ચુંબન એ પ્રેમનું પ્રવેશદ્વાર કહેવાય છે, પણ આપણી પ્રજા તો પ્રવેશદ્વાર સિવાય શોર્ટ કટ વાપરી ઘુસવામાં વધારે કાબેલિયત ધરાવે છે.